Dôvodová správa
k návrhu zákona, ktorým sa mení a dopĺňa zákon č. 115/1998 Z. z. o múzeách 
a galériách a o ochrane predmetov múzejnej hodnoty a galerijnej hodnoty v znení neskorších predpisov  

 Všeobecná časť

Návrh zákona, ktorým sa mení a dopĺňa zákon č. 115/1998 Z. z. o múzeách a galériách a o ochrane predmetov múzejnej hodnoty a galerijnej hodnoty v znení neskorších predpisov  sa predkladá na základe Plánu legislatívnych úloh vlády SR na rok 2007, úloha č. 10 z plánu na september 2007.
Základné dôvody a ciele návrhu zákona, ktorým sa mení a dopĺňa zákon č. 115/1998 Z. z. o múzeách a galériách a o ochrane predmetov múzejnej hodnoty a galerijnej hodnoty 
v znení neskorších predpisov spočívajú v potrebe vytvorenia nového právneho a legislatívneho rámca pre modernizáciu siete múzeí a galérií na Slovensku a ich činností v súlade s ich upevňujúcim sa postavením ako jedného zo základných prvkov rozvíjajúcej 
sa vedomostnej spoločnosti v súlade s procesom harmonizácie vnútroštátnych právnych predpisov s právom Európskeho spoločenstva a Európskej únie, vyplývajúceho z dokumentov Európskej komisie a smerníc a doporučení Európskeho parlamentu a Rady.
Predkladaný návrh zákona reaguje na v súčasnosti platnú, vývojom už čiastočne prekonanú právnu úpravu zákona č. 115/1998 Z. z. o múzeách a galériách a o ochrane predmetov múzejnej hodnoty a galerijnej hodnoty v znení neskorších predpisov. Súčasný platný zákon bol dvakrát novelizovaný. Jednotlivé čiastkové úpravy v krátkych etapách vývoja riešili iba najaktuálnejšie parciálne problémy (zákon č. 387/2001 Z. z., ktorým sa mení a dopĺňa zákon č. 115/1998 Z. z. o múzeách a galériách a o ochrane predmetov múzejnej 
a galerijnej hodnoty a o doplnení zákona č. 563/1991 Zb. o účtovníctve v znení neskorších predpisov), respektíve bezprostredne reagovali na zmeny právneho stavu, vyvolané nadobudnutím účinnosti iných právnych noriem (zákon č. 416/2001 Z. z. o prechode niektorých pôsobností z orgánov štátnej správy na obce a na vyššie územné celky). Následkom uvedených úprav už zákon ako celok nie je taký konzistentný. Aplikačná prax 
po zmene zriaďovateľských pôsobností k väčšine múzeí a galérií v Slovenskej republike z orgánov štátnej správy na vyššie územné celky preukázala i celý rad významových nedoriešeností jednotlivých ustanovení zákona. Ďalším závažným, novým dôvodom bolo zrušenie krajských úradov k 1.10.2007 (zákon č. 254/2007 Z. z. o zrušení krajských úradov 
a o zmene a doplnení zákona č. 515/2003 Z. z. o krajských úradoch a obvodných úradoch 
a o zmene a doplnení niektorých zákonov v znení nálezu Ústavného súdu Slovenskej republiky č. 263/2006 Z. z.) a tým vynútený prenos ich kompetencií vo výkone štátnej správy v oblasti múzeí a galérií (§ 19, 20 a 21 zákona) v rámci novelizovaného zákona 
na Ministerstvo kultúry SR.
Návrh zákona, ktorým sa mení a dopĺňa zákon č. 115/1998 Z. z. o múzeách a galériách a o ochrane predmetov múzejnej hodnoty a galerijnej hodnoty v znení neskorších predpisov vytvára kvalitatívne vhodnejšie právne prostredie pre implementácie základného strategického materiálu Stratégia rozvoja múzeí a galérií v Slovenskej republike do roku 2011, schváleného uznesením vlády Slovenskej republiky č. 1078 z 20. decembra 2006 
a definujúceho prioritné smerovanie realizácie štátnej kultúrnej politiky v oblasti múzeí a galérií v uvedenom období. V tomto smere odráža i dlhodobo deklarované spoločenské výzvy so zreteľom na význam múzeí a galérií a ich činností v súlade s ich upevňujúcim 
sa postavením ako jedného zo základných prvkov rozvíjajúcej sa vedomostnej spoločnosti 
i pri vytváraní obrazu o krajine a spoločnosti ako celku. To všetko v súlade s procesom harmonizácie vnútroštátnych právnych predpisov s právom Európskeho spoločenstva 
a Európskej únie, vyplývajúceho z dokumentov Európskej komisie a smerníc a doporučení Európskeho parlamentu a Rady, osobitne po vstupe Slovenskej republiky do EÚ 1. mája roku 2004.
Zároveň návrh zákona plne rešpektuje Etický kódex múzeí, jednomyseľne prijatý 
na 15. generálnom zasadnutí Medzinárodnej rady múzeí (ICOM) 4. novembra 1986 v Buenos Aires, Argentína a doplnený na 20. generálnom zasadnutí ICOM 6. júla 2001 v Barcelone, Španielsko.

Predložený návrh je v súlade s Ústavou Slovenskej republiky, s medzinárodnými zmluvami, ktorými je Slovenská republika viazaná ako aj s právom Európskych spoločenstiev a Európskej únie.
  	
Predmet predloženej úpravy

Návrh zákona sa vzťahuje na odborné činnosti, vývoz a dovoz predmetov múzejnej hodnoty a galerijnej hodnoty, sankčné postihy a výkon štátneho odborného dohľadu.
Predmetom navrhovaného zákona je úprava:

•	úprava práv a povinností zriaďovateľov, alebo zakladateľov, povinnosti vykonávať revízie múzejných zbierok podľa nových limitov počtu zbierkových  predmetov a časových limitov, úprava schvaľovacích kompetencií ministerstva a mechanizmov pri niektorých vývozoch predmetov múzejnej hodnoty a galerijnej hodnoty,
•	úprava a spresnenie výkonu štátneho odborného dohľadu,
•	legislatívno -  technické úpravy súvisiace s prijatím nových právnych predpisov ES/EK a SR.

Múzeá a galérie majú osobitné poslanie v procese rozvoja spoločnosti. Uchovávajú a interpretujú základné spoločenské poznanie. Slúžia ako zbierkotvorné inštitúcie v procese výchovy a vzdelávania, spravovania najvýznamnejších kultúrnych a spoločenských hodnôt, manažovania lokalít kultúrneho dedičstva a najatraktívnejších lokalít kultúrneho turizmu. Sprístupňujú poznatky, ktoré spravujú pre ďalší výskum a použitie. Sú motorom rozvoja kreatívneho priemyslu a rozvoja poznatkovo orientovaných produktov. 
Cieľom predkladaného návrhu zákona teda je skvalitniť legislatívne prostredie 
pre rozvoj a posilňovanie uvedených funkcií múzeí, vykonávaných vo verejnom záujme.

Osobitná časť

K bodu 1
V § 3 sa spresňuje obsah pojmu Odborná správa zbierkových predmetov novým špecifickým rozčlenením a pomenovaní jeho jednotlivých súčastí. Rozčleňuje sa pôvodný ods. 1, písm. b) „odborná evidencia a vyraďovanie zbierkových predmetov“ a zavádza nové znenie písm. b) „odborná evidencia zbierkových predmetov“.

K bodu 2
V § 3 sa v ods. 1 zavádza nové písm. c), ktoré znie „vyraďovanie zbierkových predmetov“. 

K bodu 3
Legislatívno - technická úprava súvisiaca s prijatím nových právnych predpisov.

K bodu 4
V § 4 sa odstraňuje vypuklá anomália, kedy v pôvodnej právnej úprave iba múzeá zriaďované štátnymi orgánmi, VÚC a obcami boli taxatívne vymenované ako inštitúcie, 
ktoré nemôžu kúpou nadobúdať archeologické nálezy, pochádzajúce z nepovolených výskumov a výkopov a z trestnej činnosti a na múzeá zriaďované inými právnickými a fyzickými osobami sa zákaz nevzťahoval. Tento zákaz bol rozšírený na múzeá všetkých typov zriaďovateľov a zakázaná forma nadobúdania i o zámenu. Legislatívno - technická úprava súvisiaca s prijatím nových právnych predpisov.

K bodu 5
V § 5 boli rozšírené zákonné dôvody na vyradenie zbierkového predmetu z múzejnej zbierky alebo galerijnej zbierky o i dôvody straty  zbierkového predmetu.

K bodu 6 
Legislatívno - technická úprava v  § 5, ods. 4, písm. d).

K bodu 7
Legislatívno - technická úprava v  § 5, ods. 4, písm. e).

K bodu 8
V § 5 boli rozšírené zákonné dôvody na vyradenie zbierkového predmetu z múzejnej zbierky alebo galerijnej zbierky i o  dôvody vydania oprávnenej osobe podľa osobitného predpisu (napr. reštitučné zákony). Legislatívno - technická úprava poznámky súvisiaca s prijatím nových právnych predpisov.

K bodu 9
Legislatívno - technická úprava poznámky súvisiaca s prijatím nových právnych predpisov.

K bodu 10
Legislatívno - technická úprava poznámky súvisiaca s prijatím nových právnych predpisov. 

K bodu 11
V § 6 sa spresňujú vzájomné väzby jednotlivých odsekov a povinnosti vykonávať revízie múzejných zbierok podľa nových limitov počtu zbierkových predmetov a časových limitov. Zavádza sa povinnosť pri počte do 100 000 zbierkových predmetov vykonať revíziu v úplnosti každých 5 rokov.

K bodu 12
Zavádza sa povinnosť pri počte do 500 000 zbierkových predmetov vykonať revíziu v úplnosti každých 6 rokov, pri počte nad 500 000 zbierkových predmetov vykonať revíziu v úplnosti každých 7 rokov. Doterajšia úprava poznala ako najvyššiu iba kategóriu múzeí s počtom zbierkových predmetov nad 50 000 a najvyšší časový limit vykonania celostnej revízie zbierkového fondu 7 rokov. Menšie múzeá, len tak tak spĺňajúce limit počtu zbierkových predmetov na zaradenie do tejto kategórie tak dostávali vzhľadom na náročnosť celostnej revízie neúmerne dlhý čas na jej vykonanie, čo nemalo priaznivý vplyv 
na zabezpečenie odbornej správy a ochrany zbierkových fondov.

K bodu 13
V § 7, vzhľadom na masový rozvoj informačno-komunikačných technológií, prinášajúcich nové formy využívania a sprístupňovania zbierkových predmetov múzeí a galérii, boli doterajšie v zákone taxatívne uvedené formy nahradené demonštratívnym výpočtom, aby bola umožnená ich modernizácia a rozširovanie bez potreby meniť zákon.

K bodu 14
Legislatívno - technická úprava poznámky súvisiaca s prijatím nových právnych predpisov.

K bodu 15
 V § 9 vykonaná úprava práv a povinností zriaďovateľov alebo zakladateľov, tak aby zodpovedali ich súčasnej štruktúre, kompetenciám a potrebám súčasnej múzejnej praxe. 
Ako prvá povinnosť bolo ustanovené vydať zriaďovateľskú listinu, štatút, alebo zakladateľskú listinu a v nich vymedziť odborné zameranie a špecializáciu múzea alebo galérie.
 
K bodu 16
V § 9 vykonaná úprava práv a povinností zriaďovateľov alebo zakladateľov tak, 
aby súčasťou týchto povinností bolo zabezpečiť múzeum alebo galériu aj po priestorovej stránke. 

K bodu 17
Legislatívno - technická úprava  výnimky súvisiaca s jej odvolávkou na už zrušené ustanovenie zákona. Zavedená povinnosť zriaďovateľa alebo zakladateľa vyjadriť sa k žiadosti múzea alebo galérie o povolenie na trvalý vývoz a zámenu zbierkového predmetu, aby sa vylúčila možnosť, že zriaďovateľ alebo zakladateľ síce nedá negatívne stanovisko k uvedenej žiadosti, ale žiadosť nerieši, alebo jej riešenie neúmerne preťahuje.

K bodu 18
V § 9 vykonaná úprava práv a povinností zriaďovateľa alebo zakladateľa vo vzťahu 
k Ministerstva kultúry tak, aby zodpovedala ich súčasnému postaveniu a postaveniu MK SR ako ústredného orgánu štátnej správy, kompetenciám, postaveniu v štruktúre zriaďovateľov a potrebám súčasnej múzejnej praxe. Hlavne však právnemu stavu vytvorenému 
po nadobudnutí účinnosti zákona č. 416/2001 Z. z. o prechode niektorých pôsobností 
z orgánov štátnej správy na obce a na vyššie územné celky a zákona č. 254/2007 Z. z. 
o zrušení krajských úradov a o zmene a doplnení zákona č. 515/2003 Z. z. o krajských úradoch a obvodných úradoch a o zmene a doplnení niektorých zákonov v znení nálezu Ústavného súdu Slovenskej republiky č. 263/2006 Z. z..

 K bodu 19
Legislatívno - technická úprava poznámky súvisiaca s prijatím nových právnych predpisov.

K bodu 20
V § 10 vykonaná úprava práv a povinností ministerstva tak, aby zodpovedala 
jeho súčasnému postaveniu ústredného orgánu štátnej správy, kompetenciám, postaveniu v štruktúre zriaďovateľov a potrebám súčasnej múzejnej praxe. Povinnosti ministerstva 
boli rozšírené aj o povinnosť vytvárať podmienky na zabezpečenie podpory ochrany zbierkových predmetov.

K bodu 21
V § 10 vykonaná úprava práv a povinností ministerstva tak, aby zodpovedala súčasnému postaveniu zriaďovateľov alebo zakladateľov a postaveniu MK SR ako ústredného orgánu štátnej správy, kompetenciám,  jeho postaveniu v štruktúre zriaďovateľov a potrebám súčasnej múzejnej praxe. Hlavne však právnemu stavu vytvorenému po nadobudnutí účinnosti zákona č. 416/2001 Z. z. o prechode niektorých pôsobností z orgánov štátnej správy na obce 
a na vyššie územné celky a zákona č. 254/2007 Z. z. o zrušení krajských úradov a o zmene 
a doplnení zákona č. 515/2003 Z. z. o krajských úradoch a obvodných úradoch a o zmene 
a doplnení niektorých zákonov v znení nálezu Ústavného súdu Slovenskej republiky 
č. 263/2006 Z. z..

K bodu 22
V § 16 upravený schvaľovací mechanizmus vývozov zbierkových predmetov, ministerstvo ustanovené ako povoľujúci orgán trvalého vývozu „an bloc“ na všetky dôvody vývozu. Vypustený pôvodný odsek 4 nakoľko vláda SR ako doteraz povoľujúci orgán trvalého vývozu vo výnimočných prípadoch nie je správnym orgánom. Zároveň vypustený doterajší odsek 6 ako nadbytočný, pretože na rozhodovanie ministerstva o povolení vývozu sa vzťahuje správny poriadok a výslovné uvedenie lehoty, ktorá je rovnaká ako lehota na rozhodnutie uvedená v správnom poriadku nie je potrebné. V pôvodnom ods. 7 sa spresňuje postup zo strany zriaďovateľa alebo zakladateľa pri vydávaní súhlasu s dočasným vývozom zbierkového predmetu. Terminologická úprava reaguje na zapracovanie pripomienok pripomienkujúcich subjektov. V pôvodnom ods. 8 sa upravuje forma a počet výtlačkov súhlasu zakladateľa alebo zriaďovateľa na dočasný vývoz zbierkového predmetu. Upravuje sa povinnosť zriaďovateľa a zakladateľa, ktorý povolil vývoz zaslať MK SR pred vývozom nie kópiu, ale jedno vyhotovenie predmetného súhlasu. Zmena bola premietnutá aj do návrhu prílohy č. 4. Vložený nový odsek vytvárajúci možnosť a formy zmeny podmienok vývozu.

K bodu 23
V § 16a ods. 5 upravuje sa forma potvrdenia ministerstva o tom, že predmet nemá múzejnú alebo galerijnú hodnotu tak, že toto potvrdenie sa nevydáva v žiadosti o vývoz.

K bodu 24
 	V § 16a sa spresňuje možnosť vyhlásenia predmetu múzejnej hodnoty a galerijnej hodnoty za národnú kultúrnu pamiatku podľa aktuálne platného osobitného právneho predpisu.

K bodu 25
Legislatívno - technická úprava poznámky súvisiaca s prijatím nových právnych predpisov.

K bodu 26
Legislatívno - technická úprava nadväzujúca na navrhované úpravy zákona.

K bodu 27
Legislatívno - technická úprava nadväzujúca na navrhované úpravy zákona.

K bodu 28
V § 16b ods. 4 upravený vo väzbe na predošlé vecné a legislatívno - technické úpravy. Legislatívno - technická úprava poznámky súvisiaca s prijatím nových právnych predpisov EÚ/ES a SR.

K bodu 29
V § 19 vypustený krajský úrad ako orgán oprávnený vykonávať kontrolu 
nad dodržiavaním ustanovení tohto zákona. Upravený výkon štátneho odborného dohľadu 
nad dodržiavaním zákona, práva a kompetencie ministerstva a povinnosti zriaďovateľa, 
alebo zakladateľa múzea a galérie pri výkone štátneho odborného dohľadu ministerstvom. Legislatívno - technická úprava poznámky.
 
K bodu 30
V § 20 ods. 1 vypustený krajský úrad ako orgán oprávnený ukladať pokuty 
za nedodržiavanie zákona.

K bodu 31
V § 20 ods. 1 písmeno a) zavedený nový sankčný postih vyplývajúci z porušenia povinností zriaďovateľa alebo zakladateľa, resp. múzea alebo galérie pri výkone štátneho odborného dohľadu. 

K bodu 32
V § 21 vypustený krajský úrad ako orgán, ktorý zistil porušenie povinností.

K bodu 33
V § 21 bola v ods. 2 vypustená väzba medzi možnosťou opätovného uloženia pokuty a neplnením uloženej povinnosti pokutovaným, nakoľko ministerstvo v rozhodnutí o udelení pokuty povinnosť neukladá.

K bodu 34
Legislatívno - technická úprava poznámky.

K bodu 35
Prílohy zákona boli metodicky, obsahovo a legislatívno - technicky zosúladené s navrhovanými úpravami zákona. 

K bodu 36
V nadväznosti na úpravu § 16, ods. 7 (bod 26) vytvárajúcu novú možnosť a formu zmeny podmienok vývozu bola zaradená nová príloha č. 8 Žiadosť o zmenu podmienok dočasného vývozu zbierkového predmetu.